**PREVENIREA BOLILOR TRANSMISIBILE - HIV/SIDA**

Virusul imunodeficienței umane (HIV) infectează celulele specifice în sistemul imun și în timp afectează funcția acestora și le distruge. Netratate, persoanele infectate sunt tot mai susceptibile la infecții (cunoscute ca infecții oportuniste) și la tumori maligne. SIDA (AIDS) este termenul folosit pentru stadiul avansat al infecției HIV, stadiu în care pacientul dobândește infecții oportuniste sau cancere corelate cu HIV.

HIV se poate transmite prin contact sexual neprotejat cu o persoană infectată; prin transfuzie de sânge sau produse de sânge contaminate; prin împărțirea acelor, seringilor, echipamentului chirurgical, instrumentelor înțepătoare contaminate; de la mamă la făt/nou-nascut în timpul sarcinii, nașterii și alăptării.

Oamenii nu pot deveni infectați prin contact obișnuit de tipul îmbrățișare, strângere de mână sau atingere/consum comun de obiecte personale contaminate, alimente sau apă.

Nu există vindecare pentru infecția HIV. Totuși, aderența continuă și neîntreruptă la terapia antiretrovirală (ARV) previne replicarea HIV în organism, ceea ce duce la un nivel nedetectabil în sânge. O persoană care obține supresia completă HIV, se spune că are o încărcare virală nedetectabilă. Prin urmare, o persoană care trăiește cu HIV și urmează tratament ARV și are o încărcare virală nedetectabilă nu poate transmite virusul.

Persoanele care trăiesc cu HIV și care primesc ARV pot rămâne la fel de sănătoase și productive ca și omologii HIV- negativi și se pot bucura de o speranță de viață aproape normală.

Prevenirea HIV se face pe 3 paliere: preventia primara – blocarea cailor de acces (sange, contact sexual, vertical: de la mama la fat), preventia secundara – diagnosticare cat mai precoce, depistarea contactilor prin ancheta epidemiologica si prevenirea complicatiilor, preventia tertiara – reintegrare si reinsertia sociala.

## HIV rămâne singura boală contagioasă stigmatizată social, iar Comisia Parlamentara Europeana și statele membre ar trebui să ușureze accesul la tratamente inovatoare, pentru grupurile cele mai vulnerabile și să combată stigmatizarea socială. Deputații încurajează statele membre să ofere gratuitate pentru testele HIV, pentru a asigura detectarea rapidă.

##

##